paragraph_text: Poslije Karlovca, Tičinović odlazi opet na posudbu iz Hajduka. Ovog puta potpisuje za svoj prvi klub u inozemstvu. S danskim nogometnim klubom Nordsjælland osvaja u svojoj prvoj sezoni Dansku Superligu. U lipnju 2012. godine Tičinović definitivno odlazi iz Hajduka i prelazi u Nordsjælland. Za danski klub je odigrao više od 70 utakmica. U lipnju 2015. godine mu istječe ugovor s Dancima, koji ne žele produžiti ugovor s hrvatskim veznjakom.